**167/2016. (IV. 20.) Kgy. sz. határozat**

1. Szombathely Megyei Jogú Város Közgyűlése egyetért Szent Márton örökségét, kiemelkedő városi épületeit, értékeit bemutató, a város lakosságának, valamint a városunkba érkezőknek útbaigazítást, tájékoztatást nyújtó városmakett felállításával.
2. A Közgyűlés felkéri a polgármestert, hogy az ajánlatkérésben meghatározott feltételekkel, műszaki tartalommal és teljesítési határidővel, mindösszesen 22.200.000,- Ft + ÁFA összegben Budai Istvánnal a szerződést kösse meg.
3. A Közgyűlés felkéri a polgármestert, hogy a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109.§ (2) bekezdése értelmében a műalkotás művészi értékére vonatkozó szakvéleményt szerezze be, és a szakvélemény alapján a városmakett közterületi elhelyezésre vonatkozó javaslatát terjessze a Közgyűlés szeptemberi ülésére.

**Felelős:** Dr. Puskás Tivadar, polgármester

 Illés Károly alpolgármester

 Koczka Tibor, alpolgármester

 Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője,

dr. Bencsics Enikő, az Egészségügyi és Közszolgálati Osztály vezetője)

**Határidő:** 1. pont vonatkozásában: azonnal

2. pont vonatkozásában: 2016. április 22.

3. pont vonatkozásában: 2016. szeptember havi közgyűlés